Jednoduchý opar

[thumb|Opar pery spôsobený druhom ''[Simplexvirus humanalpha1*.]]
*'Jednoduchý opar** (iné názvy: **jednoduchý herpes**, **opar**, **herpes**, **plazivec jednoduchý*'; ľudovo *horúčka*;  *herpes simplex*) je skupina [[infekčná choroba|infekčných chorôb]] kože (napr. pier) a slizníc. Spôsobujú ich vírusy *Simplexvirus humanalpha1* a *Simplexvirus humanalpha2*.

== Povôdca ochorenia ==
=== Taxonómia ===
Pôvodcom ochorenia sú tieto druhy [[deoxyribonukleová kyselina|DNA]] vírusov:
* druh *Simplexvirus humanalpha1* (do roku 2022 nazývaný: [[ľudský alfaherpesvírus 1]], do roku 2015 nazývaný: [[ľudský herpesvírus 1]]), tradične nazývaný aj [[vírus herpes simplex typu 1|vírus herpes simplex (typu) 1]], [[herpes simplex vírus 1]] či [[vírus jednoduchého oparu 1]], bežné skratky: HSV-1, HHV-1 alebo HS1; 
* druh *Simplexvirus humanalpha2* (do roku 2022 nazývaný: [[ľudský alfaherpesvírus 2]], do roku 2015 nazývaný: [[ľudský herpesvírus 2]]), tradične nazývaný aj [[vírus herpes simplex typu 2|vírus herpes simplex (typu) 2]], [[herpes simplex vírus 2]] či [[vírus jednoduchého oparu 2]], bežné skratky: HSV-2, HHV-2 alebo HS2.
Tieto druhy sa niekedy súhrnne nazývajú [[vírus herpes simplex]], [[herpes simplex vírus]] či [[vírus jednoduchého oparu]], skratka HSV alebo HS. Oba druhy patria (spolu s ďalšími druhmi vírusov) do:
:- rodu *Simplexvirus*
:- podčeľade *Alphaherpesvirinae* (po slovensky [[alfaherpesvírusy]]/[[alfa-herpesvírusy]]/[[alfaherpetické vírusy]])
:- čeľade *Orthoherpesviridae* (do roku 2022 nazývanej: *Herpesviridae*, po slovensky [[herpesvírusy]] <small>v užšom zmysle</small>/[[herpetické vírusy]] <small>v užšom zmysle</small>)
:- radu *Herpesvirales* (po slovensky [[herpesvírusy]]/[[herpetické vírusy]]).


=== Ľudské herpesvírusy ===
Z iného hľadiska uvedené druhy spadajú medzi tzv. [[ľudský herpesvírus|ľudské herpesvírusy]] (angl. human herpes viruses, skr. HHV), medzi ktoré patrí aj napríklad [[ľudský herpesvírus 7]] (t. j. jeden z vírusov [[šiesta choroba|šiestej choroby]]) a [[Epsteinov-Barrovej vírus]] (t. j. vírus [[infekčná mononukleóza|infekčnej mononukleózy]]). 

== Prenos a odolnosť ==
Jediným nositeľom a prenášačom vírusu je človek. Väčšina populácie má počas života kontakt s vírusom, pričom len u časti dôjde k prejavu ochorenia. K prenosu dochádza kontaktom (bozk, pohlavný styk), slinami alebo kvapôčkovou infekciou. Vírus je neurotropný, šíri sa pozdĺž nervových vlákien do kože a sliznice.

U väčšiny ľudí sa po prvej infekcii vytvorí dostatočná imunitná obrana. Je však stále veľké množstvo ľudí, u ktorých sa opakuje choroba na jednom mieste tela, najčastejšie na [[pery|pere]].

== Prejavy ochorenia ==
=== Infekcia druhom *Simplexvirus humanalpha1* ===
Infekcia organizmu vírusom herpes simplex typu 1 sa najčastejšie prejavuje vo forme [[pľuzgier]]ov, neskôr [[vred]]ov a [[chrasta|chrást]] na koži tváre (lek. [[tvárový opar]] - *herpes facialis*), hlavne na pere (lek. [[opar pery]] - *herpes labialis*).

Prvýkrát pri styku s vírusom dochádza často k tzv. primárnej infekcii v ústnej dutine, ktorá sa prejavuje vo forme vredov na sliznici ústnej dutiny (lat. *gingivostomatitis herpetica*). Tento typ ochorenia je typický hlavne u detí.

=== Infekcia druhom *Simplexvirus humanalpha2* ===
Infekcia vírusom herpes simplex typu 2 sa najčastejšie prejavuje zápalom kože a tvorbou pľuzgierov, neskôr chrást, v oblasti genitálií a análneho otvoru u mužov i žien ([[genitálny opar]], lat. *herpes genitalis'').

## Referencie

Kategória:Infekčné choroby
Kategória:Vírusové choroby
Kategória:A60 Anogenitálne infekcie herpetickými vírusmi (herpes simplex - plazivec jednoduchý)
Kategória:B00 Infekcie herpesovým vírusom (herpes simplex - plazivec jednoduchý)
Kategória:P35 Kongenitálne vírusové choroby